text: Fest for Landsoldaten
  28 marts 2014 kl. 19.05
  Alle i Fredericia er inviteret til fest i anledning af, at Landsoldaten er vendt hjem til byen.
  Den Tapre Landsoldat har siden 1858 stået ved Prinsens Port i centrum af Fredericia.
  Men i 2012 afslørede en række undersøgelser, at Landsoldaten krævede en større restaurering. Efter knap 1½ års omstændelig reparation er Landsoldaten nu igen sat op på sin plads.
  Den 860 kilo tunge og 370 meter høje statue blev rejst 9 år efter "udfaldet i Fredericia", hvor danske tropper slog de slesvig-holstenske oprørere.
  Festen holdes den 1. april - også fordi, at denne dato markerer 100 års dagen for Fredericia Kommunes overtagelse af byens voldanlæg fra Krigsministeriet.
  